Лъэпкъ макъамэр и лъабжьэу
Лъахэхутэхэу Котляровхэ Мариерэ Викторрэ я тхылъ тедзапIэм иджыблагъэ къыщыдэкIащ «Музыкальный фольклор черкесов (адыгов)» тхылъыр.
Тхылъ тедзапIэм и редактор нэхъыщхьэ Котляров Виктор къызэрыджиIамкIэ, къыдэкIыгъуэр игъэхьэзыращ адыгэ макъамэм и лъабжьэр зыгъэтIылъа Бэрэгъун Владимир (1939 — 1997). Нэхъыщхьэращи, нэхъапэIуэкIэ къыдэкIа «Народные песни и инструментальные наигрыши адыгов», «Народная инструментальная музыка адыгов (черкесов)» тхылъхэм ихуа тхыгъэхэм абы къыщытригъэзэжыркъым.
Тхылъыр «Композитор» тхылъ тедзапIэм (нэхъапэкIэ «Советский композитор») къыщыдагъэкIыну яубзыхуауэ щытащ. Ауэ, мылъку зэрамыIэм, тхылъыр зыгъэхьэзырар пасэу дунейм зэрехыжам Iуэхур къызэтрикъутат.
Иджыри къэс тхыгъэхэр ихъумащ искусствоведе-нэм и кандидат, Гнесинхэ я цIэр зезыхьэ Урысей академием макъамэм и тхыдэмкIэ и кафедрэм и доцент, Глинкэ М. И. и цIэр зезыхьэ къэрал музей нэхъыщхьэм и щIэныгъэ лэжьакIуэ нэхъыжь Джани-заде Тамилэ. Абы тхыгъэхэр къигъэ- хьащ Гуманитар къэхутэныгъэхэмкIэ Къэбэрдей-Балъкъэр къэрал институтым. Абыхэм хэлэжьыхьыжащ тхыдэ щIэныгъэхэм я кандидат, институтым адыгэ IуэрыIуатэмкIэ и къудамэм и щIэныгъэ лэжьакIуэ нэхъыжь ГъукIэ Анжелэ.
Тхылъыр къыдэгъэкIынымкIэ мылъкукIэ закъыщIигъэкъуащ ГъуазджэхэмкIэ Кавказ Ищхъэрэ къэрал институтым и ректор Рахаев Анатолий.
БЖЬЫХЬЭЛI Розэ.
